CELEX: C2007/056/17
Language: fi
Date: 2007-03-10 00:00:00
Title: Asia C-421/05: Yhteisöjen tuomioistuimen tuomio (kolmas jaosto) 18.1.2007 (Rechtbank van koophandel te Brusselin (Belgia) esittämä ennakkoratkaisupyyntö) — City Motors Groep NV v. Citroën Belux NV (Kilpailu — Autojen jälleenmyyntisopimus — Ryhmäpoikkeus — Asetus (EY) N:o 1400/2002 — 3 artiklan 4 ja 6 kohta — Tavarantoimittajan toimesta tapahtuva irtisanominen — Oikeus antaa asia asiantuntijan tai välimiehen käsiteltäväksi ja saattaa se kansalliseen tuomioistuimeen — Nimenomainen purkamislauseke — Yhteensoveltuvuus ryhmäpoikkeuksen kanssa — Purkamisperusteiden pätevyys — Tehokas valvonta)

10.3.2007   
            
            
               FI
            
            
               Euroopan unionin virallinen lehti
            
            
               C 56/10
            
         Yhteisöjen tuomioistuimen tuomio (kolmas jaosto) 18.1.2007 (Rechtbank van koophandel te Brusselin (Belgia) esittämä ennakkoratkaisupyyntö) — City Motors Groep NV v. Citroën Belux NV
   (Asia C-421/05) (1)
   
   (Kilpailu - Autojen jälleenmyyntisopimus - Ryhmäpoikkeus - Asetus (EY) N:o 1400/2002 - 3 artiklan 4 ja 6 kohta - Tavarantoimittajan toimesta tapahtuva irtisanominen - Oikeus antaa asia asiantuntijan tai välimiehen käsiteltäväksi ja saattaa se kansalliseen tuomioistuimeen - Nimenomainen purkamislauseke - Yhteensoveltuvuus ryhmäpoikkeuksen kanssa - Purkamisperusteiden pätevyys - Tehokas valvonta)
   (2007/C 56/17)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank van koophandel te Brussel
   Pääasian asianosaiset
   
      Kantaja: City Motors Groep NV
   
      Vastaaja: Citroën Belux NV
   Oikeudenkäynnin kohde
   Ennakkoratkaisupyyntö — Rechtbank van Koophandel te Brussel — Perustamissopimuksen 81 artiklan 3 kohdan soveltamisesta vertikaalisten sopimusten ja yhdenmukaistettujen menettelytapojen ryhmiin moottoriajoalalla 31 päivänä heinäkuuta 2002 annetun komission asetuksen 1400/2002 (EYVL L 203, s. 30) 3 artiklan 6 kohdan tulkinta — Kielto sisällyttää nimenomainen purkava ehto sellaiseen ajoneuvojen jälleenmyyntisopimukseen, jonka osalta halutaan saada poikkeus.
   Tuomiolauselma
   Perustamissopimuksen 81 artiklan 3 kohdan soveltamisesta vertikaalisten sopimusten ja yhdenmukaistettujen menettelytapojen ryhmiin moottoriajoneuvoalalla 31.7.2002 annetun komission asetuksen (EY) N:o 1400/2002 3 artiklan 6 kohtaa on tulkittava siten, että pelkästään se, että tämän asetuksen soveltamisalaan kuuluvassa sopimuksessa määrätään sellaisesta pääasiassa kysymyksessä olevan kaltaisesta nimenomaisesta purkamislausekkeesta, jonka nojalla tavarantoimittaja voi purkaa sopimuksen suoraan ja ilman ennakkoilmoitusta silloin, jos jälleenmyyjä on jättänyt noudattamatta jotakin tässä lausekkeessa mainituista sopimusvelvoitteistaan, ei voi johtaa siihen, että tämän asetuksen 2 artiklan 1 kohdassa tarkoitettua ryhmäpoikkeusta ei sovelleta tähän sopimukseen.
   
      (1)  EUVL C 36, 11.2.2006.